als_Latn dik_Latn sag_Latn
Kreu i PDIU-së Shpëtim Idrizi pritet të marrë pasditen e së premtes në Këshillin Kombëtar të partisë mandatin për të negociuar me maxhorancën mbi bashkëpunimin për zgjedhjet vendore të 21 qershorit.
Megjithëse në opozitë, PDIU-ja ka shfaqur disa sinjale ftohje me Partinë Demokratike dhe partitë e tjera opozitare. Së fundi kjo ka rritur zërat se kjo parti mund të rreshtohet nga e majta për zgjedhjet lokale.
PDIU-ja pritet t’i bëjë kryeministrit Edi Rama ofertën për të kandiduar në 5 bashki në Shqipërinë e Jugut dhe atë të Mesme.
Partia e Shpëtim Idrizit i ka identifikuar edhe njësitë në pesë qarqet e vendit që janë: Konispoli në Qarkun e Vlorës, Patosi në Fier, Rrogozhina në Tiranë, Shijaku në Qarkun e Durrësit dhe Peqini në Elbasan.
Nuk dihet ende nëse për këto kërkesa Shtëpim Idrizi ka rënë apo jo dakord me Edi Ramën dhe Ilir Metën, ndërsa afrimi i PDIU-së me maxhorancën ngre pikëpyetjen mbi fatin e bashkëpunimit të një tjetër partie në koalicionin qeverisës, PBDNJ-në e Vangjel Dules.
Kujtojmë që partia që drejtohet nga Idrizi votoi pro ndarjes së re territoriale në Parlament, duke iu larguar kauzës së opozitës për të bojkotuar parlamentin.
Ky ishte momenti kur Shpëtim Idrizi iu largua agjendës politike të opozitës së drejtuar nga PD-ja, por njëri nga 5 deputetët e saj, Dashamir Tahiri, vijoi të jetë pjesë e mbledhjeve të grupit parlamentar më të madh opozitar.
als_Latn als_Latn als_Latn als_Latn als_Latn als_Latn als_Latn